# Benny Hill

### Wikipedia

Benny Hill (Alfred Hawthorne Hill, s. 21. tammikuuta 1924, Southampton - k. 18. huhtikuuta 1992, Teddington) oli ensimmäinen brittikoomikko, joka saavutti kansainvälistä mainetta televisio-ohjelmien kautta.

Hillin ura alkoi 1940-luvulla ympäri Isoa-Britanniaa kiertäneen varieteeteatterin parissa. Taiteilijanimen Benny hän otti käyttöön lempikoomikkonsa Jack Bennyn mukaan. Samoihin aikoihin hän teki yhteistyönä Reg Varneyn kanssa humoristisia ohjelmia radioon. Ura televisiossa alkoi vuonna 1949 ohjelmalla Hi There!.

## [muokkaa] Televisio-ohjelmia

- Hi There! (1949)
- The Service Show (1952)
- Show Case (1953)
- The Benny Hill Show, BBC (1955 - 1968)
- The Benny Hill Show, ATV (1967)
- The Benny Hill Show, ITV (1969 - 1989)

## [muokkaa] The Benny Hill Show

Benny Hillin tunnetuin työ oli BBC:llä vuonna 1955 aloittanut The Benny Hill Show, jonka esitetyin osuus käsittää ITV:lle (Thames Television) vuosina 1969 - 1989 tehdyt 111 jaksoa puolen tunnin kestoisia ohjelmia. Benny Hill oli sekä yksi sarjan käsikirjoittajista että sen pääesiintyjä. Hän oli myös ohjelmassa esitettyjen laulujen säveltäjä.

Show'ta on esitetty tähän mennessä yli 140 maassa. Yhdysvalloissa nähtiin ensimmäiset The Benny Hill Shown nimellä kulkevat, ohjelmalle ominaiselta alatyylin huumorilta siistityt koosteet tammikuulta 1979 alkaen. Nimekkäitä faneja ovat olleet muun muassa Charles Chaplin ja Michael Jackson, joista kumpikin tapasivat Benny Hillin henkilökohtaisesti. Ohjelman itsenäisestikin mainetta saavuttanut tunnusmelodia on saksofonisti Boots Randolphin kappale "Yakety Sax".

Huolimatta miljoonaomaisuudestaan Benny Hill eli suhteellisen vaatimatonta elämää. Hänellä oli pienkerrostalokaksio lähellä Teddingtonin Studioita, missä hän kuvasi omaa show'taan. Hän ei omistanut palvelijoita eikä autoa ja hoiti itse välttämättömät askareensa. Viimeisinä vuosinaan lääkärit varoittivat häntä useaan otteeseen liikalihavuudesta (Benny oli selvästi ylipainoinen), ja tämä lopulta koitui hänen kohtalokseen. Paria kuukautta ennen Bennyn kuolemaa lääkärit ehdottivat hänelle ohitusleikkausta, mutta Benny kieltäytyi. Benny löydettiin huhtikuussa 1992 kuolleena kotoaan nojatuolista, johon hän oli menehtynyt katsoessaan televisiota. Koska Benny oli lapseton eikä ollut naimisissa, hänen muhkea omaisuutensa jaettiin hänen veljenpojilleen ja -tyttärilleen.

### [muokkaa] Esiintyjiä

- Benny Hill
- Henry McGee
- Bob Todd
- Jackie Wright
- Nicholas Parsons
- Carol Cleveland

## [muokkaa] Aiheesta muualla

- The Museum of Broadcast Communications: Benny Hill
- Benny Hill Internet Movie Databasessa (IMDb.com)

Haettu osoitteesta http://fi.wikipedia.org../../../b/e/n/Benny_Hill_1525.html

Luokat: Brittikomediat | Sketsisarjat | Englantilaiset näyttelijät | Brittiläiset koomikot | TV-käsikirjoittajat | Hollywood Walk of Fame

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Español
- Français
- Hrvatski
- עברית
- Nederlands
- Polski
- Русский
- Svenska
- 中文